b'\n_START_ARTICLE_\nKatoli\xc5\xa1ki in\xc5\xa1titut (Slovenija)\n_START_PARAGRAPH_\nKatoli\xc5\xa1ki in\xc5\xa1titut je zasebni zavod, ki ga je 2. septembra 2008 ustanovila Slovenska \xc5\xa1kofovska konferenca z namenom nadaljnjega vodenja ustanovitve Slovenske katoli\xc5\xa1ke univerze. Katoli\xc5\xa1ki in\xc5\xa1titut je nosilec ustanavljanja katoli\xc5\xa1ke univerze. Dejavnost in\xc5\xa1tituta obsega predvsem raziskovalno in razvojno dejavnost na podro\xc4\x8dju dru\xc5\xbeboslovja in humanistike, kar v prvi vrsti pomeni ustanavljanje visoko\xc5\xa1olskih zavodov (fakultet) na najrazli\xc4\x8dnej\xc5\xa1ih \xc5\xa1tudijskih in raziskovalnih podro\xc4\x8djih, visoko\xc5\xa1olskih knji\xc5\xbenic, raziskovalnih centrov in \xc5\xa1tudentskih domov, ki se bodo povezali v univerzo. V okviru in\xc5\xa1tituta delujejo Fakulteta za poslovne vede, Studia slovenica in In\xc5\xa1titut za pravo \xc4\x8dlovekovih pravic_NEWLINE_In\xc5\xa1titut vodita direktor Robert Petkov\xc5\xa1ek in tri\xc4\x8dlanski svet v sestavi: Ivan \xc5\xa0tuhec, Tone Rode in Andrej Nagli\xc4\x8d._NEWLINE_Fakulteta za poslovne vede je prva fakulteta nastajajo\xc4\x8de katoli\xc5\xa1ke univerze in je v \xc5\xa1tudijskem letu 2010/11 za\xc4\x8dela z izvajanjem univerzitetnega programa Poslovne vede.'